Diari Oficial de la Generalitat Valenciana


Sumari del DOGV 5741, del 14-04-2008 (2008/3472)

Licitació. Programa d'Actuació Aïllada del Carrer de Carmen, en sòl urbà de Requena.
------------------------------------------------------------------------------------

### Dades del document

Número de DOGV
:   5741

Data del DOGV
:   14-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/3472


Data del document
:   17-03-2008

Organisme emissor
:   Ajuntament de Requena

Tipus de document
:   Concurs

Correcció d'errades

 Descriptors 

:   * Requena
    * pla d'urbanisme
    * administració local
    * contracte d'obres
    * obres públiques
    * licitació

Licitació. Programa d'Actuació Aïllada del Carrer de Carmen, en sòl urbà de Requena. [2008/3472]  
Apartat I. Poder adjudicador  
I.1) Nom, adreces i punts de contacte:  
Ajuntament de Requena, plaça Consistorial, número 2, codi postal 46564, Requena - Espanya.  
(VI) Unitat administrativa de l'entitat local responsable de la tramitació del programa d'actuació integrada, com a punt de contacte: Negociat d'Obres i Urbanisme.  
(VII) Telèfon de contacte: 836 645 094.  
(VIII) Fax de contacte: 756 736 136.  
(IX) Adreça de correu electrònic de contacte: Gsikxjs.uevuxxcog@no.ovp.eg  
Adreces Internet: www.requena.es   
Les bases generals i les bases particulars reguladores del programa d'actuació integrada poden obtindre's en:  
Vegeu els punts de contacte esmentats més amunt. S'han publicat les bases generals reguladores de la gestió indirecta de programes d'actuació integrada al municipi de Requena en el Butlletí Oficial de la Província de València (BOP) de data 12 de setembre de 2006 i les bases particulars reguladores per a la gestió indirecta del Programa d'Actuació Integrada Programa d'Actuació Aïllada del Carrer Carmen, en sòl urbà de Requena, en el BOP de 13 de febrer de 2008.  
Les ofertes o sol·licituds de participació han d'enviar-se a:  
Registre de Negociat Central de l'Ajuntament de Requena   
I.2) Tipus de poder adjudicador i principal  
Institució local.  
Apartat II. Objecte del contracte  
II.1) Denominació: Programa d'Actuació Aïllada del carrer Carmen en sòl urbà de Requena.   
.II.1.2) Tipus de contracte i emplaçament de les obres, lloc d'entrega o d'execució:  
Categoria: obres: projecte i execució.  
Carrer Carmen de Requena (parcel·les cadastrals 13 a 19 de l'illa 35326).  
Codi NUTS ÉS523  
II.I.3) L'anunci es refereix a:  
Un contracte públic  
II.1.4) Breu descripció del contracte o adquisició:  
El present concurs té com a objecte l'elecció d'un agent urbanitzador per a l'execució del Programa d'Actuació Aïllada del Carrer Carmen (parcel·les cadastrals 13 a 19 de l'illa 35973), del terme municipal de Requena.  
II.1.5) Classificació CPV: 32599642  
II.1.6) Contracte cobert per l'Acord sobre contractació pública  
No.  
II.1.7) Divisió en lots.  
No.  
II.1.8) S'acceptaran variants-  
de conformitat amb la base 7 només s'admeten variants sobre les prescripcions que cal respectar en la redacció del projecte de les obres d'urbanització.   
No obstant això, si de manera justificada es considera que l'ampliació de l'àmbit territorial que s'ha de programar comporta una millor resolució de les connexions externes i de la integració del sector al seu entorn, esta possibilitat pot formular-se com a variant per a considerar en el concurs.   
II.2) Quantitat o extensió del contracte  
II.2.1) Extensió o quantitat total del contracte: 207.060 € (IVA inclòs).  
II.2.2) Opcions.  
No.  
II.3) Duració del contracte o termini d'execució:  
Termini màxim d'execució de les obres d'urbanització: 6 anys des del seu inici. (Base 17 de les particulars).  
Apartat III. Informació de caràcter jurídic, econòmic, financer i tècnic  
III.1) Condicions relatives al contracte  
III.1.1) Depòsits i garanties exigits:  
Totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al 2% (4.144,20 €) del pressupost estimat de les càrregues d'urbanització. La garantia definitiva, de conformitat amb el que preveu l'article 149 de la LUV ascendirà al cost de les indemnitzacions, preus justos o despeses de reallotjament necessaris per a realitzar l'actuació, així com la totalitat del cost de les obres d'urbanització  
III.1.4) Altres condicions particulars a què està subjecta l'execució del contracte:  
Vegeu les bases generals i particulars de programació del programa d'actuació integrada.  
III.2) Condicions de participació  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil:  
Vegeu apartat VI.3).  
Apartat IV. Procediment  
IV.1) Tipus de procediment  
Obert.  
IV.2) Criteris d'adjudicació  
IV.2.1) Criteris d'adjudicació:  
Es valoraran de forma independent l'alternativa tècnica i la proposició juridicoeconòmica. Tenint en compte que l'objecte del programa és la solarització de parcel·les i no la construcció o rehabilitació d'habitatges, els criteris ordenats de manera decreixent són els següents:  
Alternativa tècnica (fins a un total de 50 punts)  
1. Condicions de disseny (art. 135 LUV, per no tractar-se de la construcció o rehabilitació d'habitatges)  
a) La resolució adequada de la integració de l'actuació al seu entorn (fins a 6,25 punts)  
b) La qualitat tècnica de les solucions proposades per a les obres d'urbanització (fins a 6,25 punts)  
c) Compromisos addicionals assumits voluntàriament a càrrec de l'urbanitzador (fins a 1,67 punts)  
d) Mitjans de control (fins a 1,67 punts)  
e) Inversió en programes de restauració paisatgística o d'imatge urbana dins de l'àmbit del programa, com a objectius complementaris seus, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge (fins a 0,82 punts).  
2. Criteris socioeconòmics   
f) Termini d'execució del programa d'actuació aïllada (fins a 33,34 punts).  
Proposició juridicoeconòmica (fins a un total de 50 punts).  
a) Menor cost de l'import de les càrregues d'urbanització, expressat en euros per metre quadrat d'edificabilitat (fins a 12,5 punts).  
b) Valoració dels terrenys a l'efecte de fixar el coeficient de canvi per al pagament en espècie (fins a 5 punts).  
c) Menor nombre de terrenys que han de ser posats a disposició de l'urbanitzador mitjançant reparcel·lació forçosa (fins a 5 punts).  
d) Millors condicions econòmiques i facilitats de reallotjament als propietaris i titulars de béns o drets afectats (fins a 5 punts).  
e) Major proporció de terrenys propis o associats que hagen de quedar afectes al compliment de les obligacions d'edificar (fins a 20 punts).  
f) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador (fins a 2,50).  
Puntuació mínima de les alternatives tècniques   
La puntuació mínima que hauran de superar les alternatives tècniques per a poder ser valorades les proposicions juridicoeconòmiques que les desenvolupen es fixa en 40 punts.  
IV.2.2) Es realitzarà una subhasta electrònica-  
No.  
IV.3) Informació administrativa  
IV.3.2) Publicacions anteriors referents al mateix contracte:  
S'han efectuat les publicacions següents:  
- Bases generals de reguladores de la gestió indirecta del PAI, publicades en el BOP de 2 de setembre de 2006.  
- Informació pública d'aprovació de bases particulars reguladores per a la gestió indirecta del Programa d'Actuació Aïllada del Carrer Carmen, en sòl urbà de Requena, en el DOCV de 14 de febrer de 2008.  
- Bases particulars reguladores per a la gestió indirecta del Programa d'Actuació Aïllada del carrer Carmen, en sòl urbà de Requena en el BOP de València de data 13 de febrer de 2008.  
IV.3.3) Condicions per a l'obtenció de les bases generals i particulars de programació.  
Les bases generals i particulars de programació estan publicades en els butlletins indicats en el punt anterior, i se'n pot obtindre una còpia en la pàgina web www.Requena.es.  
IV.3.4) Termini de recepció d'ofertes i sol·licituds de participació:  
Les proposicions dels interessats hauran de presentar-se amb anterioritat al dia 13 de juny de 2008.  
IV.3.5) Llengua en què pot redactar-se l'oferta o sol·licitud de participació:  
ES: (espanyol).  
IV.3.6) Termini durant el qual el licitador estarà obligat a mantindre la seua oferta:  
2 mesos de conformitat amb el que preveu l'article 137.2 de la LUV.  
IV.3.7) Condicions per a l'obertura de les ofertes:  
Es notificarà degudament als licitadors la data, hora i lloc en què es procedirà a l'obertura de la documentació que integre les propostes presentades.  
Apartat VI. Informació complementària  
VI.1) Es tracta de contractes periòdics?:  
No.  
VI.2) Es relaciona el contracte amb un projecte o programa finançat mitjançant fons comunitaris?:  
No  
VI.3) Informació addicional:  
Documentació acreditativa de la solvència tècnica, econòmica i financera. Caldrà ajustar-se al que preveu la base 12a de les bases particulars publicades en el BOP de 13 de febrer de 2008.  
Documentació a presentar per cada concursant  
Alternativa tècnica  
L'alternativa tècnica haurà d'incloure la documentació següent:  
a) L'alternativa tècnica haurà d'anar acompanyada necessàriament d'un document de planejament que incloga l'ordenació detallada per a l'àmbit del programa establida en les normes subsidiàries i d'acord amb el conveni urbanístic aprovat pel Ple de l'Ajuntament el 10 d'octubre de 2005. En esta se superposaran a l'ordenació les finques de què disposa el candidat a urbanitzador, o les que els seus titulars s'hi adherisquen o hi donen suport.  
b) Àmbit de l'actuació aïllada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si pertoca, estatuts i acords socials d'esta.  
e) Terminis que es proposen per al desenvolupament de l'actuació aïllada.  
f) Projecte d'obres ordinàries d'urbanització.  
g) Projecte de reparcel·lació ordinària, econòmica o horitzontal.  
h) Enunciat dels objectius complementaris que es proposen conforme a l'article 124.2 de la Llei Urbanística Valenciana.  
i) Mesures de control de qualitat i compliment de les normes de qualitat ambiental, si pertoca.  
j) Inventari preliminar de construccions, plantacions i instal·lacions l'enderroc, destrucció o eradicació de les quals exigisca la urbanització.  
k) Estimació preliminar i general d'aquelles despeses d'urbanització variables l'import de les quals, fins i tot sent transferible als propietaris, no es puga determinar per la concurrència d'ofertes.  
Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als aspectes següents:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
b) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb qui tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador esmentat, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
c) Full resum de les dades econòmiques rellevants segons el model que s'aprove reglamentàriament.  
2. La proposició juridicoeconòmica inclourà la documentació necessària per a determinar amb claredat les magnituds econòmiques del programa, diferenciant, si pertoca i en funció del projecte de reparcel·lació, els aspectes següents:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, a què es refereix l'article 168.1.c de la Llei Urbanística Valenciana.  
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a transferir, com a màxim, als propietaris afectats pels conceptes anteriorment indicats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a l'esmentada modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'hi acullen, si pertoca, i amb el suport d'una entitat financera degudament registrada.  
i) Preu d'adquisició de l'immoble i, si pertoca, condicions de reallotjament als residents  
Altres documents  
Les propostes de programa hauran d'anar acompanyades, en un sobre a banda, dels documents següents:  
a) Aquells que acrediten la personalitat jurídica del concursant i, si pertoca, la seua representació.  
b) Acreditació de la disponibilitat civil sobre terrenys suficients per a assegurar l'edificació de les parcel·les objecte de programació.  
c) Els documents que acrediten els requisits de solvència tècnica i professional, econòmica i financera, d'acord amb els exigits per les bases reguladores del concurs.  
d) Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, inclosa expressament la circumstància d'estar al corrent en el compliment de les obligacions tributàries i amb la Seguretat Social imposades per les disposicions vigents.  
e) Resguard acreditatiu de la garantia provisional.  
f) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si pertoca, al fur jurisdiccional estranger que poguera correspondre-li.  
g) Declaració jurada o acta notarial acreditativa d'haver-se efectuat o intentat efectuar els avisos a què es refereix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos punts.  
Documentació susceptible de valoració per a l'adjudicació del programa.  
Seran susceptibles de valoració l'alternativa tècnica (llevat dels documents assenyalats en les lletres c), d), i) i j) i k) anteriorment indicades i la proposició juridicoeconòmica (excepte els apartats 1.a), c), 2.g), i h) assenyalats anteriorment).  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOCV de 31 de desembre de 2005) i, si pertoca, l'exigida per l'article 307 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell de la Generalitat (DOCV de 23 de maig de 2006), a informació al públic pel termini d'un mes, en la forma i requisits assenyalats en estos preceptes. Abans de la publicació de l'esmentat anunci, els licitadors hauran d'haver remés un avís de l'inici del procediment de gestió indirecta del programa d'actuació integrada al domicili fiscal de les persones que consten en el cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (DOCV de 31 de desembre de 2005).   
VI.4) Procediments de recurs  
VI.4.1) Òrgan competent per als procediments de recurs: dades de l'entitat local adjudicatària consignats en l'apartat I.  
Unitat administrativa de l'entitat local responsable de la tramitació del Programa d'Actuació Integrada: Negociat d'Obres i Urbanisme, telèfon 544 346 368, fax: 633 665 030 c. e.: Ozxvygi.fxkcyaxti@an.xyb.qz.  
VI.5) Data d'enviament del present anunci:  
L'anunci del concurs del programa d'actuació integrada va ser enviat al Diari Oficial de la Unió Europea en data 13 de març de 2008.   
Requena, 17 de març de 2008.- L'alcalde: Adelo Montés Diana.